তিনি বলেন, আমরা লবণযুক্ত চামড়া ক্রয় করি এবং সেটির দাম সরকার থেকে নির্ধারণ করে দিয়েছে। আমরাও ওই দামে চামড়া কিনবো। সরকার নির্ধারিত মূল্যের কম দামে যদি আমরা কিনি তাহলে বলতে পারবেন আমরা এতিমদের হক নষ্ট করছি, তার আগে নয়। এখানে যারা দু-চারদিনের জন্য ব্যবসা করতে আসে তারা কিন্তু একটি ব্যবসা নিয়ে চলে যায়। এই প্রক্রিয়া থেকে বের হয়ে আসতে হবে। এখানে বড় একটি অংশ মাদ্রাসা ও এতিমখানার। আমিও মনে করি যে, এটি এতিমদের হক। এটি সরাসরি এতিমখানায় দিয়ে দেয়া উচিত। তাহলে চামড়াটি তাদের (ছাত্রদের) মাধ্যমে লবণ দিয়ে সরাসরি আমাদের কাছে বিক্রি করতে পারে এবং সঠিক দাম পায়। আমাদের অনেক মালিক মাদ্রাসাতে গিয়ে চামড়া সংগ্রহ করে। এখানে মধ্যস্বত্বভোগীদের প্রবেশের কোনো সুযোগ নেই।